
Sajó Károly Kárpát-medencei 
környezetvédelmi csapatverseny
A verseny célja: 

· Tehetségfejlesztés, tehetséggondozás
· Kulcskompetenciák kialakítása, fejlesztése

· Komplex ökológiai szemlélet kialakítása, elmélyítése, a fenntartható életmód és az ehhez kapcsolódó viselkedésminták elterjesztése

· A környezet-, természet- és egészségvédelem, környezeti nevelés határok nélküli érvényesülése

· Szakmai szervezetek közötti együttműködés fejlesztése, hálózatépítés

· A magyar nyelvűség, a magyar nyelv ápolása, megőrzése

A verseny célcsoportja, a résztvevők köre:

13-14 éves, 7-8. évfolyamos diákok a Kárpát-medence valamennyi magyar tanítási nyelvű iskolájából. Ausztria, Szlovénia, Horvátország, Szerbia, Románia, Ukrajna, Szlovákia.

A verseny meghirdetői:

Győr Megyei Jogú Város Önkormányzata
TermészetBÚVÁR Alapítvány, Budapest

Magyar Földrajzi Társaság, Budapest

Fertő-Hanság Nemzeti Park Igazgatósága

KŐRIS Környezeti Nevelési Versenyszervezési Nonprofit Kiemelten Közhasznú Kft.

A verseny kategóriái:

Mindhárom fordulóban - iskolai, megyei, (regionális) országos - háromfős csapatok versenyeznek. A csapatok összetétele: 7-8. évfolyamos tanulók, azonos évfolyamról vagy vegyes összeállítással.

A verseny lebonyolítása, fordulói:

Iskolai forduló
2011. január 18. kedd 14.00 óra

Megyei, fővárosi, határon túli regionális fordulók:
2011. április 15. péntek 
Döntő
2011. június 2-3. (csütörtök-péntek) 

I. Forduló - Iskolai forduló

Az iskolai forduló anyaga:

Általános iskolai földrajzi, biológiai, természetvédelmi, környezetvédelmi, környezet-egészségvédelmi ismeretek.

A felkészüléshez ajánljuk a Mozaik Kiadó tankönyveit, de természetesen más tankönyvek is megfelelőek.

Az iskolák csapatai jelentkezhetnek szaktanáruknál vagy az iskola igazgatójánál. Iskolánként több csapat is nevezhet az iskolai fordulóra.

Az iskolai fordulóra jelentkezési lap letölthető a www.korisnonprofit.hu, www.foldrajzitarsasag.hu és www.termeszetbuvar.hu honlapokról.

Jelentkezés: 2010. december 10-ig e-mailben a következő címen:

Magyar Földrajzi Társaság Erőss Ágnes

agnes.eross@gmail.com

A feladatlapok kiküldése az iskoláknak:

2011. január 11. 

A központi feladatlap megírásának időpontja:
2011. január 18. kedd 14.00 óra

A csapatonként megoldott feladatlapokat a feladatlaphoz mellékelt javítókulcs segítségével kell javítani.

A kijavított feladatlapokat a legjobb eredményt elért csapat megjelölésével 2011. január 21-ig kell postára adni a következő címre: Magyar Földrajzi Társaság, 1112 Budapest, Budaörsi út 45. Erőss Ágnes nevére (A borítékra kérjük ráírni a verseny nevét is!)

Kérjük, hogy holtverseny esetén a megküldött pótfeladattal az iskolák döntsék el a továbbjutó legjobb csapatot, ne küldjenek be azonos pontszámú feladatlapokat!
A megyei, (regionális) fővárosi fordulókra a legjobb teljesítményt nyújtó 12 iskola csapata juthat be.

A továbbjutottak listája 2011. március 1-jétől olvasható a www.foldrajzitarsasag.hu és a www.termeszetbuvar.hu honlapokon.

II. Forduló - Megyei, fővárosi, határon túli regionális döntők

Időpont:
2011. április 15. péntek 
Helyszín: az adott megye, főváros, határon túli régiók bázisiskolái
Írásbeli:

Általános iskolai földrajzi, biológiai, természetvédelmi, környezetvédelmi, környezet-egészségvédelmi ismeretek.

TermészetBÚVÁR versenyre kijelölt cikkeinek anyaga a 2010./3. 2010/4. számokból. 

A cikkekből a tanulók életkorához igazodó, a tananyaghoz köthető ismeretek, információk az elsődlegesek!

Szóbeli: kiselőadás 5-10 percben, tetszőleges prezentációval

Témája választható: 

a. A lakóhely vagy környékének természeti értékei. Azok felkutatása, bemutatása, javaslat védelem alá helyezésre.

b. A lakóhely vagy környékének környezeti problémái, azok okai, következményei, megoldási javaslatok. (pl. hulladék, légszennyezés, talajszennyezés, vízszennyezés, zajszennyezés, stb.) klímatudatosság, energiatakarékosság.

c. Környezet-egészségügy, egészségvédelem (táplálkozás, háztartás, munkahely, közlekedés, szabadidő, tudatos fogyasztás, anyagtakarékosság, reklámok stb.)

Az előadások anyagát nyomtatott, lefűzött formában kérjük a zsűrinek leadni. A borítón szerepeljen az előadás címe, az iskola, a csapattagok neve, évszám.

Poszter: A/2 méret, tetszőleges technika.

Téma: Talajszennyezés megelőzése, talajszennyezés és következményei. 

A döntőbe jutott csapatok posztereit a döntőn kiállítjuk, és külön kategóriában díjazzuk!
Döntőbe jutás

A megyei, fővárosi, regionális fordulókból a legtöbb pontot elért csapat(ok) jutnak a döntőbe.

Határon túli magyar iskolák részvételi aránya a döntőn. 

Szlovákia 2 csapat, Románia 2 csapat, Ukrajna 1 csapat, Szerbia 2 csapat, Horvátország 1 csapat, Szlovénia 1 csapat, Ausztria 1 csapat. 

A döntőre a jelentkezési lapokat 2011. április 30-ig kell megküldeni a következő címre:

Hajbáné Csuta Ildikó, 9084 Győrság, Országút út 52.

Jelentkezési lap, szállás- és étkezésigénylő lap elérhető: www.korisnonprofit.hu oldalon.
A továbbjutó csapat a döntő programjáról részletes tájékoztatást kap.

III. Forduló  - magyarországi döntő

Időpont:
2011. június 2-3. csütörtök-péntek.

Helyszín: Hotel Famulus 9027 Győr, Budai u. 4-6.

Feladatai:

Írásbeli:

Általános iskolai földrajzi, biológiai, természetvédelmi, környezetvédelmi, környezet-egészségvédelmi ismeretek. 

TermészetBÚVÁR versenyre kijelölt cikkeinek anyaga:

2010/5, 2010/6. és 2011/1 és 2011/2. számokból. 

A cikkekből a tanulók életkorához igazodó, a tananyaghoz köthető ismeretek, információk az elsődlegesek!

Szóbeli: a megyei döntőre készített előadással azonos.
Terepgyakorlat: helyben kapott információk, ismeretek feldolgozása. 

A terepgyakorlat feladatlapjához az előzetes felkészülési anyag is kapcsolódik.
Díjazás: oklevél, serleg, könyv- és tárgyjutalom, természetvédelmi tábor, kirándulás, a felajánlások, támogatások függvényében

Különdíjak: a poszterek, a legjobb írásbeli megoldás, a legjobb kiselőadás, a legeredményesebb határon túli magyar csapat kategóriákban a felajánlások, támogatások függvényében.
A szervezők elérhetősége:

Hajbáné Csuta Ildikó, 20/9415-365, info@korisnonprofit.hu

